“ตลาดหุ้นฮ่องกง” ระงับซื้อขายภาคบ่าย หลังพายุ “นัลแก” พัดถล่ม
ตลาดหุ้นฮ่องกงประกาศระงับซื้อขายภาคบ่ายในเวลา 13:55 น.ตามเวลาท้องถิ่น หลังมีการเตือนภัยพายุ "นัลแก" พัดถล่ม
ตลาดหุ้นฮ่องกงประกาศระงับซื้อขายภาคบ่ายในเวลา 13:55 น.ตามเวลาท้องถิ่น หลังมีการเตือนภัยพายุ "นัลแก" พัดถล่ม
2 พ.ย. 2565

ตลาดหุ้นฮ่องกงประกาศระงับการซื้อขายในภาคบ่ายวันนี้ หลังจากหอสังเกตการณ์ฮ่องกง (Hong Kong Observatory) ได้ประกาศสัญญาณเตือนภัยจากพายุโซนร้อน “นัลแก” (Nalgae)
ทั้งนี้ เว็บไซต์ของบริษัทฮ่องกง เอ็กซ์เชนจ์ แอนด์ เคลียริ่ง ลิมิเต็ด (HKEX) ซึ่งเป็นผู้บริหารตลาดหุ้นฮ่องกงระบุว่า การซื้อขายในตลาดหลักทรัพย์ ซึ่งรวมถึงการซื้อขายผ่านโครงการ Stock Connect และตลาดตราสารอนุพันธ์ จะถูกระงับในเวลา 13:55 น.ตามเวลาท้องถิ่น หลังจากที่มีการเตือนภัยพายุไต้ฝุ่นหมายเลข 8 และจะไม่มีการซื้อขายตลอดภาคบ่ายวันนี้